অসম চৰকাৰৰ অধিনস্থ অসম ৰাজ্যিক পৰিবহণ নিগম যে শোচনীয় অৱস্থাত আছে সেই কথা স্বীকাৰ কৰে পৰিবহণ মন্ত্ৰী চন্দ্ৰমোহন পাটোৱাৰীয়ে।
বুধবাৰে চলিত অসম বিধানসভা অধিবেশণৰ প্ৰশ্নোত্তৰকালত বিপিএফৰ বিধায়ক ৰবিৰাম নাৰ্জাৰীয়ে সোধা প্ৰশ্নৰ উত্তৰত এই কথা স্বীকাৰ কৰি পৰিবহণ মন্ত্ৰী গৰাকীয়ে কয় যে ৰাজ্যিক পৰিবহণ নিগম সম্পুৰ্ণ লোকচানত চলি আছে।
ধনৰ অভাৱৰ ফলত নিগমৰ অধিকাংশ বাছ আস্থানৰে অৱস্থা শোচনীয় হৈ পৰিছে বুলি মন্তব্য কৰি তেওঁ কয় যে আস্থানসমূহ মেৰামতিৰ বাবে বিত্ত বিভাগৰ পৰা ধন বিচাৰি প্ৰস্তাৱ প্ৰেৰণ হৈছিল যদিও যোৱা বিত্তীয় বৰ্ষত অনুমোদন নোহোৱাত পুনৰ এইবাৰ প্ৰস্তাৱ প্ৰেৰণ কৰা হৈছে।
পৰিবহণটোক টনকীয়াল কৰি তোলাত সম্পুৰ্ণৰূপে বিফল হোৱা ৰাজ্য চৰকাৰে এতিয়া পৰিবহণ নিগমৰ মাটি ব্যক্তিগত খণ্ডক গটোৱাৰ যো-জা চলাইছে।
মন্ত্ৰীগৰাকীয়ে জনোৱা মতে মহানগৰীৰ ৰূপনগৰত থকা নিগমৰ মাটিত হায়াট ৰিজেন্সীৰ এখন তাৰকাযুক্ত হোটেল নিৰ্মাণৰ প্ৰস্তাৱ আহিছে। একেদৰে পৰিবহণ নিগমৰ বাছসেৱাতো ব্যক্তিগত খণ্ডৰ বিনিয়োগৰ প্ৰস্তাৱ আহিছে বুলি তেওঁ জনায়।
ইতিমধ্যে ১,৩০৯খন ব্যক্তিগত মালিকানাধীন বাছ চলি থকা নিগমৰ অধীনত ব্যক্তিগত খণ্ডৰ ভলভ' আৰু মাৰ্চিডিছ বাছ চলোৱাৰ পৰিকল্পনা কৰা হৈছে বুলি তেওঁ সদৰী কৰে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
